cyanic-selkie/wikianc huggingface dataset:
রবার্ট ডাউনি জুনিয়র অভিনীত চলচ্চিত্রের তালিকা
ডাউনি জোডিয়াক (২০০৭) এবং বিদ্রুপাত্মক অ্যাকশন-কমেডিধর্মী ট্রপিক থান্ডার (২০০৮) চলচ্চিত্রে অভিনয় করলেন এবং পরের চলচ্চিত্রের জন্য তিনি 'শ্রেষ্ঠ পার্শ্ব অভিনেতা' হিসেবে একাডেমি পুরস্কার মনোনীত হয়েছিলেন। তার অভিনয়কৃত দ্য অ্যাভেঞ্জার্স, অ্যাভেঞ্জার্স: এজ অব আলট্রন, আয়রন ম্যান ৩ এবং ক্যাপ্টেন আমেরিকা: সিভিল ওয়ার— এদের প্রত্যেকটি $১ বিলিয়ন এর বেশি মার্কিন ডলার আয় করেছে।   ডাউনি জুনিয়র এছাড়াও গাই রিচি কৃতক পরিচালনায় কিংবদন্তি গোয়েন্দা শার্লক হোমস (২০০৯) এবং শার্লক হোমস: আ গেম অব শ্যাডোস (২০১১) চলচ্চিত্রে মুখ্য চরিত্রের ভূমিকায় অভিনয় করেছেন।[৩৫]  তিনি শার্লক হোমস চলচ্চিত্রে তার ভূমিকার জন্য শ্রেষ্ঠ অভিনেতার গোল্ডেন গ্লোব পুরস্কার পেয়েছেন।
চলচ্চিত্রের তালিকা
''
ভোলানাথ চট্টোপাধ্যায়
ভোলানাথ চট্টোপাধ্যায় (১৮৯৪ ― ২৭ জানুয়ারি, ১৯১৬) একজন ব্রিটিশবিরোধী সশস্ত্র বিপ্লববাদী ও শহীদ।
বিদেশে বিপ্লবী তৎপরতা
পেনাং এ গিয়ে সেখানকার কৃষক শ্রমিকদের সাথে কাজ করতে করতে কারখানায় মিস্ত্রীর কাজে যোগ দেন। নিজের পারিশ্রমিকের টাকার বেশিটাই পাঠাতেন দেশে বিপ্লবী ফান্ডে। পেনাং ও থাইল্যান্ডের বিভিন্ন জায়গায় অক্লান্ত পরিশ্রমে বিপ্লবী কর্মকেন্দ্র গড়ে তোলেন তিনি।
ইন্দো-জার্মান ষড়যন্ত্র
প্রথম বিশ্বযুদ্ধ শুরু হলে তিনি ভারতে ফেরেন। কলকাতা আসেন ১৯১৪ এর নভেম্বরে। এই সময় বিপ্লবী বাঘা যতীনে র সাথে যোগাযোগ হলে ব্রিটিশবিরোধী সংগ্রামে প্রচেষ্টায় অস্ত্র আমদানির কাজে জড়িত হয়ে যান। দেশব্যাপী বিপ্লব প্রচেষ্টায় কলকাতা - নাগপুর রেলওয়ে ব্যবস্থা অকেজো করে দেওয়ার ভার পড়ে তার ওপর। জার্মানির সাথে যোগাযোগ রক্ষা ও মালপত্র প্রেরণ, নিরাপদ রাখার গুরুদায়িত্ব গ্রহণ করেছিলেন তিনি। বাঘা যতীনের নির্দেশে সমস্ত কাজকর্ম দেখাশোনা করতে ও মানবেন্দ্রনাথ রায়ে র সাথে সংযোগের হেতু তিনি সাথী বিনয়ভূষন দত্তের সাথে পর্তুগিজ অধিকৃত গোয়ায় যান ১৭ ডিসেম্বর, ১৯১৫ এবং মানবেন্দ্রনাথ ওরফে সি. মার্টিনকে টেলিগ্রাম করেন। এই সময় ব্রিটিশ পুলিশ তার সন্ধান জানতে পেরে পর্তুগিজ পুলিশকে গ্রেপ্তার করার অনুরোধ করে। পর্তুগিজ সরকার তাকে গ্রেপ্তার না করলেও গোয়া থেকে বহিষ্কার করে। সাথে সাথেই তিনি দুই সরকারের সীমান্ত এলাকায় বন্দী হন। পুলিশ তাকে পুনে জেলে পাঠায়।
মৃত্যু
পুনে জেলে তার ওপর ভয়াবহ অত্যাচার চালানো হয়েছিল তথ্য ও পরিকল্পনার খবর আদায়ের নামে। আপোষহীন বিপ্লবী ভোলানাথ চট্টোপাধ্যায় তাদের কোনো তথ্যই সরবরাহ করেননি। ২৭ জানুয়ারি, ১৯১৬ খ্রিষ্টাব্দে রাত্রে লক আপের ভেতরে ধুতির ফাঁসে আত্মহত্যা করেন এই তরুন বিপ্লবী।
দারোরা ইউনিয়ন
Darora
আয়তন
দারোরা ইউনিয়নের আয়তন ১২ বর্গ কিলোমিটার।
জনসংখ্যা
দারোরা ইউনিয়নের জনসংখ্যা ১৫,৯৩০ জন।
অবস্থান ও সীমানা
মুরাদনগর উপজেলার দক্ষিণ-মধ্যাংশে দারোরা ইউনিয়নের অবস্থান। এ ইউনিয়নের উত্তরে জাহাপুর ইউনিয়ন, পূর্বে ধামঘর ইউনিয়ন, দক্ষিণে পাহাড়পুর ইউনিয়ন এবং পশ্চিমে ছালিয়াকান্দি ইউনিয়ন অবস্থিত।
যোগাযোগ ব্যবস্থাঃ
মুরাদনগর থেকে দক্ষিণ.. সিএনজি হয়ে দারোরা আসা যায়।
কুমিল্লা রোড ইলিয়েটগঞ্জ থেকে সিএনজি দিয়ে ছালিয়াকান্দি হয়ে কাজিয়াতল বা দারোরা আসা যায়।
সংগঠন
১/পলাসুতা সিদ্দীকী সংগঠন
হাট-বাজার
দারোরা বাজার।
কাজিয়াতল হাসান মার্কেট।
কাজিয়াতল সুপার মার্কেট।
দর্শনীয় স্থানঃ
পালাসুতা গাবতলি বাজার বাংলাদেশের ঐতিহ্যবাহী দর্শণীয় স্থান। গাবতলি বাজারের পাশে আলহাজ্ব মাওলানা মুফতি মোহাম্মদ রফিকুল ইসলাম সাহেবের বাড়ি । পালাসুতা বোড়ারচর রোড অনেক সুন্দর দেখতে।
বর্তমান চেয়ারম্যান: মোঃ কামাল উদ্দিন খন্দকার
যিনি অনেক ভালো মানুষ
টাইসা ফারমিগা
টাইসা ফারমিগা (জন্মঃ ১৭ আগস্ট, ১৯৯৪) একজন আমেরিকান অভিনেত্রী। তিনি ২০১১ সালের ধারাবাহিক নাটক 'হাইয়ার গ্রাউন্ড' এর মাধ্যমে অভিনয় শুরু করেন, যা তার বোন ভেরা ফারমিগার মাধ্যমে পরিচালিত হয়।
প্রারম্ভিক জীবন ও পরিবার
ফারমিগা যুক্তরাষ্ট্রের নিউ জার্সির রিডিংটন শহরে জন্মগ্রহণ করেন এবং বেড়ে উঠেন। তিনি তার ইউক্রেনীয় বংশদ্ভুত বাবা-মার ৭ সন্তানের মধ্যে সবার ছোট। তার মা একজন স্কুল শিক্ষক এবং বাবা একজন আইটি বিশেষজ্ঞ। তার অন্যান্য বড় ভাই-বোন হচ্ছে ভিক্টর, ভেরা, স্টিফেন, নাদিয়া, আলেকজান্ডার এবং লেরিসা। ফারমিগা জানান তিনি ইউক্রেনীয়ান ভাষা বুঝেন তবে খুব ভালো বলতে পারেন না। তিনি আমেরিকান ইশারা ভাষা জানেন, যা শেখার জন্য ৪ বছরের কোর্স নেন।
২০১১-২০১৫ঃ শুরু
যদিও ফারমিগা একজন হিসাবরক্ষক হতে চেয়েছিলেন, তার বোন ভেরা ফারমিগার প্ররোচনায়  'হাইয়ার গ্রাউন্ড'  ধারাবাহিক নাটকে ১৬ বছর বয়সী   'কোরিন ওয়াকার'  এর চরিত্রে অভিনয় শুরু করেন।   এরপর  'আইসিএম পার্টনার ' এজেন্সির সাথে চুক্তিবদ্ধ হন। একই বছর ফারমিগা 'আমেরিকান হরর স্টোরি' ধারাবাহিকের প্রথম সিজনে অভিনয় করেন। তিনি ' আমেরিকান হরর স্টোরিঃ মার্ডার হাউজ'  পর্বে একজন কিশোরীর চরিত্রে অভিনয় করেন, যার মাধ্যমে তার পেশাদার অভিনয়ে অভিষেক হয়। এরপর  'দ্যা ব্লিং রিং' চলচ্চিত্রে ১৭ বছরের কিশোরী সেম মুরের চরিত্রে অভিনয় করেন। চলচ্চিত্রটি ২০১৩ সালে কান চলচ্চিত্র উৎসবে দেখানো হয়।
২০১৬- বর্তমানঃ মঞ্চ অভিষেক
২০১৬ সালে স্যাম সেফার্ড পরিচালিত নাটক ব্যুরিড চাইল্ডের  মাধ্যমে মঞ্চে অভিষেক হয়।  এরপর টি ওয়েস্ট পরিচালিত ওয়েস্টার্ন চলচ্চিত্র  'ইন এ ভ্যালি অফ ভায়োলেন্স' - এ অভিনয় করেন। ২০১৬ সালে সাউথ বাই সাউথওয়েস্ট উৎসবে দেখানো হয়, তাতে চলচ্চিত্রটি ব্যাপক প্রশংসা কুড়ায়। ফারমিগা ডিসি কমিক্সের স্যাম লিউ পরিচালিত চলচ্চিত্র জাস্টিস লীগ ভার্সেস টিন টাইটান্সে  প্রথমবারের মত কন্ঠ দেন, যা ২০১৬ ওয়ান্ডার কোন  উৎসবে দেখানো হয়। তিনি তারপর আমেরিকান হরর স্টোরির ৬ষ্ঠ মৌসুম আমেরিকান হরর স্টোরিঃ রোয়ানোক- এ সোফি গ্রিন চরিত্রে অভিনয় করেন।.
ফারমিগা রোমান্টিক-রসাত্মক নাটক রুলস ডোন্ট এপ্লাইয়ে অভিনয় করেন। ২০১৮ সালের অক্টোবরে মুক্তিপ্রাপ্ত দ্যা নান  চলচ্চিত্রে পাদ্রির চরিত্রে অভিনয় করেন।  ২০১৮ সালের আগস্টে ফারমিগা নিশ্চিত করেন তিনি আমেরিকান হরর স্টোরির ৮ম মৌসুমে অংশ নিবেন।
অর্জুনা রানাতুঙ্গা
খেলোয়াড়ী জীবন
কলম্বোর উত্তরাঞ্চল থেকে বিশ মাইল দূরবর্তী গামপাহা শহরে রানাতুঙ্গা জন্মগ্রহণ করেন। ভাইয়েরা সবাই কলম্বোর আনন্দ কলেজে পড়াশোনা করেছেন। মা ছিলেন একজন শিক্ষিকা। বিদ্যালয়ে থাকাকালীন সময়েই তিনি ক্রিকেট বিষয়ে আগ্রহী হয়ে উঠেন। আনন্দ কলেজের হয়ে জুনিয়র ও সিনিয়র - উভয় পর্যায়ের দলেই ক্রিকেট খেলেন।
১৯৮১ সালে আঠারো বছর বয়সে প্রথম-শ্রেণীর ক্রিকেটে অভিষেক ঘটে তার। পরের বছরই শ্রীলঙ্কা ক্রিকেট দল টেস্ট ক্রিকেট খেলার মর্যাদা পায়। দলের প্রথম খেলায় তিনি অংশগ্রহণ করেছিলেন। ঐ খেলায় তিনি প্রথম শ্রীলঙ্কান ক্রিকেটার হিসেবে অর্ধ-শতক করেছিলেন।
১৯৮৩ সালে জাতীয় দলে অংশগ্রহণের মাধ্যমে আন্তর্জাতিক ক্রিকেট অঙ্গনে প্রবেশ ঘটে রানাতুঙ্গার। তখন শ্রীলঙ্কা দল আন্তর্জাতিক ক্রিকেটে নবাগত ছিল ও প্রতিষ্ঠিত দলগুলোর বিপক্ষে তেমন সুবিধা করতে পারতো না। মাঝারিসারির ব্যাটসম্যান হিসেবে শ্রীলঙ্কার ব্যাটিংয়ে গুরুত্বপূর্ণ খেলোয়াড়ের ভূমিকা পালন করেন। ১৯৯০-এর দশকের মধ্যভাগে একদিনের আন্তর্জাতিক ও টেস্ট ক্রিকেটে শ্রীলঙ্কা দল আক্রমণধর্মী দলে রূপান্তরিত হয়। তন্মধ্যে গুরুত্বপূর্ণ বিষয় ছিল ১৯৯৬ সালের ক্রিকেট বিশ্বকাপে শিরোপা অর্জন। দূর্বল দলকে বিশ্ব চ্যাম্পিয়নের মর্যাদাপ্রাপ্তিতে শ্রীলঙ্কার ক্রিকেট ইতিহাসে রানাতুঙ্গার ভূমিকা অপরিসীম। কিন্তু কিছু কিছু ক্ষেত্রে তার ভূমিকা বিতর্কের সৃষ্টি করে।
জুন, ২০০০ সালে তিনি শ্রীলঙ্কা দলের হয়ে শততম টেস্ট খেলায় অংশগ্রহণ করেন। এরফলে তিনি শ্রীলঙ্কার ক্রিকেট ইতিহাসে একমাত্র খেলোয়াড়রূপে শততম টেস্ট খেলার অধিকারী হন। কিন্তু পূর্বেকার বছরে ইংল্যান্ডে অনুষ্ঠিত বিশ্বকাপে দলের বাজে ফলাফলে ২০০০ সালে জাতীয় দল থেকে অধিনায়কত্ব হারান। একই বছর উইজডেন কর্তৃপক্ষ তাকে বর্ষসেরা ক্রিকেটারের পুরস্কারে ভূষিত করে।
অবসর পরবর্তী সময়কাল
২০০১ সালে ক্রিকেট খেলা থেকে অবসর গ্রহণের পর রানাতুঙ্গা শ্রীলঙ্কার ক্রিকেট প্রশাসনে সর্বাপেক্ষা প্রভাবশালী ব্যক্তিত্বে পরিণত হন। পাশাপাশি রাজনৈতিক অঙ্গনেও প্রবেশ করেন তিনি। পিপল’স অ্যালায়েন্স দলে যোগ দেন ও শ্রীলঙ্কার সংসদ নির্বাচনে বিজয়ী হন। শুরুতে তিনি পর্যটন বিষয়ক উপ-মন্ত্রীর দায়িত্ব পালন করেন। পরবর্তীতে ২০০৮ সালের ডিসেম্বর মাস পর্যন্ত শ্রীলঙ্কা ক্রিকেটের সভাপতি হিসেবে আসীন ছিলেন। এরপর ২০১০ সালে ডেমোক্র্যাটিক ন্যাশনাল অ্যালায়েন্স দলে যোগ দেন।
ব্যাঙ্গালোর ডেজ
ব্যাঙ্গালোর ডেজ হল ২০১৪ সালের ভারতীয় মালয়ালম ভাষার প্রণয়ধর্মী হাস্যরসাত্মক নাট্য চলচ্চিত্র। এটি রচনা ও পরিচালনা করেছেন অঞ্জলি মেনন এবং আনোয়ার রশিদ এন্টারটেইনমেন্ট ও উইকেন্ড ব্লকবাস্টারের ব্যানারে চলচ্চিত্রটি সহ-প্রযোজনা করেন আনোয়ার রশিদ ও সোফিয়া পল। তারকাসমৃদ্ধ এই চলচ্চিত্রে অভিনয় করেন নাজরিয়া নাজিম, নিভিন পৌলি, দুলকার সালমান, ফাহাদ ফজিল, পার্বতী তিরুবোত, ইশা তালওয়ার ও নিত্যা মেনন। তিন চাচাতো ভাইবোনের ব্যাঙ্গালোরে স্থানান্তরিত হওয়ার গল্পটিতে পারিবারিক সম্পর্ক চিত্রিত হয়েছে।
চলচ্চিত্রটি ২০১৪ সালের ৩০শে মে ২০৫টি প্রেক্ষাগৃহে মুক্তি পায় এবং প্রশংসিত হয়। এটি ৩টি কেরল রাজ্য চলচ্চিত্র পুরস্কার অর্জন করে, তন্মধ্যে রয়েছে নিভিন পৌলি শ্রেষ্ঠ অভিনেতা বিভাগে ও নাজরিয়া নাজিম শ্রেষ্ঠ অভিনেত্রী বিভাগে এবং অঞ্জলি মেনন শ্রেষ্ঠ চিত্রনাট্য বিভাগে পুরস্কার লাভ করেন। অন্যদিকে ফিল্মফেয়ার পুরস্কার দক্ষিণে পার্বতী শ্রেষ্ঠ পার্শ্ব অভিনেত্রী বিভাগে এবং অঞ্জলি শ্রেষ্ঠ পরিচালক বিভাগে পুরস্কার লাভ করেন। চলচ্চিত্রটি পরে তামিল ভাষায় ব্যাঙ্গালোর নাটকাল (২০১৬) নামে নির্মিত হয়, যার পরিচালনা করেন বোম্মাবিল্লু ভাস্কর।
সঙ্গীত
চলচ্চিত্রটিতে পাঁচটি গান রয়েছে, যার সঙ্গীত ও সুরায়োজন করেন গোপী সুন্দর। "নাম ওরু বেঙ্গালুরু" গানের সাথে ব্রায়ান অ্যাডামসের সামার অব 'সিক্সটি নাইন গানের সাথে অনেকাংশে মিল থাকার কারণে অ্যাডামস সুন্দরের বিরুদ্ধে মেধাস্বত্ত্ব লঙ্ঘনের মামলা করেন। চলচ্চিত্রটির গানের কথা লিখেছেন রফিক আহমেদ, সন্তোষ বর্মা ও অ্যানা ক্যাথরিনা বলাইয়িল।
মুক্তি
চলচ্চিত্রটির মুক্তির দিন ধার্য করা হয়েছিল ২০১৪ সালের ৯ই মে, কিন্তু নির্মাণে দেরি হওয়ার এই তারিখ পরিবর্তন করা হয়। ২০১৪ সালের ৩০শে মে চলচ্চিত্রটি ২০৫টি প্রেক্ষাগৃহে মুক্তি পায়, যা সর্বাধিক প্রেক্ষাগৃহে মুক্তিপ্রাপ্ত মালয়ালম চলচ্চিত্রের একটি, পাশাপাশি চলচ্চিত্রটি ভারত জুড়েও মুক্তি পায়। মুক্তির সময়ে ব্যাঙ্গালোর ডেজ সর্বাধিক পর্দায় সাব-টাইটেল সহযোগে মুক্তিপ্রাপ্ত মালয়ালম চলচ্চিত্র। চলচ্চিত্রটি ভারত জুড়ে দুই শতাধিক প্রেক্ষাগৃহে ইংরেজি সাব-টাইটেল সহযোগে মুক্তি পায়। ২০১৪ সালের ৩রা জুলাই চলচ্চিত্রটি সংযুক্ত আরব আমিরাতে মুক্তি পায়।
পুনর্নির্মাণ
চলচ্চিত্রটির তামিল, তেলুগু ও হিন্দি ভাষার পুনর্নির্মাণের স্বত্ব ক্রয় করে দিল রাজু ও পিভিপি সিনেমাস। ব্যাঙ্গালোর নাটকাল শিরোনামে নির্মিত তামিল ভাষার সংস্করণটি ২০১৬ সালের ৫ই ফেব্রুয়ারি মুক্তি পায়। চলচ্চিত্রটি পরিচালনা করেন ভাস্কর এবং পিভিপি সিনেমাসের ব্যানারে প্রযোজনা করেন প্রসাদ ভি. পটলুরি ও বোম্মারিল্লু ভাস্কর সিনেমা। এই চলচ্চিত্রে শ্রেষ্ঠাংশে অভিনয় করেন আর্য, ববি সিংহ, শ্রী দিব্যা, রানা দগ্‌গুবাটি, রাই লক্ষ্মী, পার্বতী তিরুবোত ও সামান্থা রুথ প্রভু।
জর্ডানের ধর্ম
থাম্ব|250px|জর্ডানের রাজধানী [[আম্মান|আম্মানে অবস্থিত বাদশাহ আবদুল্লাহ-১ মসজিদের রাতের দৃশ্য। জর্ডানের রাজ পরিবার (আল-হাশিম পরিবার) সুন্নি ইসলামের অনুসারী]]
সুন্নি ইসলাম জর্ডানের সবচেয়ে প্রভাবশালী ধর্ম। দেশটির জনসংখ্যার প্রায় ৯৩ শতাংশই মুসলিম। এছাড়া দেশটিতে কিছু আহমদিয়া এবং শিয়া ইসলামের অনুসারী রয়েছে। শিয়াদের অধিকাংশই ইরাকি ও লেবানিয় শরণার্থী।
দেশটির অন্যান্য ধর্মাবলম্বীদের মধ্যে রয়েছে বিশ্বের প্রাচীনতম খ্রিস্টান সম্প্রদায়সমূহের একটি, যারা বাকি জনসংখ্যার সাথে সহাবস্থান করছে। ২০০৫ সালে দেশটির মোট ৫ মিলিয়ন জনগোষ্ঠীর প্রায় ৪.২ শতাংশ ছিল খ্রিস্টান। অথচ ১৯৩০-এর দশকে এদের সংখ্যা ছিল প্রায় ২০ শতাংশ। জর্ডানে মুসলিম অভিবাসনের উচ্চ হার সহ বেশ কিছু কারণে খ্রিস্টানদের অনুপাত এভাবে কমে আসছে। এ খ্রিস্টান জনসংখ্যার অর্ধেকেরও বেশি গ্রিক অর্থোডক্স। বাকিরা লাাতিন বা গ্রিক ক্যাথলিক, সিরিয় অর্থোডক্স, প্রোটেস্ট্যান্ট এবং আর্মেনিয়। প্রায় ১০ মিলিয়ন জনগোষ্ঠীর এ দেশে খ্রিস্টান জনসংখ্যা প্রায় আড়াই থেকে চার লাখ (কয়েক হাজার ইরাকি ও সিরিয় খ্রিস্টান বাদে)। ২০১৫ সালে পরিচালিত একটি সমীক্ষায় অনুমান করা হয় যে, দেশটিতে এমন প্রায় ৬৫০০ খ্রিস্টান ধর্মে বিশ্বাসী রয়েছে যাদের মুসলিম প্রেক্ষাপট ছিল। এদের মধ্যে অধিকাংশই প্রোটেস্ট্যান্ট মতবাদের বিভিন্ন ধারার দিকে ঝুঁকছে।
এছাড়াও জর্ডানে ২০ হাজার থেকে ৩২ হাজার দ্রুজ রয়েছে; যাদের অধিকাংশই দেশটির উত্তর অংশে বাস করে। এর পাশাপাশি এ দেশে প্রায় ৮০০ বাহাই রয়েছে যারা মূলত জর্ডান ভ্যালির কাছাকাছি আদাসিয়া গ্রামে বাস করে।
জর্ডানে ইহুদিদের উপর কোনো আইনগত নিষেধাজ্ঞা জারি নেই। তবুও ২০০৬ সালের রিপোর্ট অনুযায়ী দেশটিতে কোনো ইহুদি নেই। বাহাই এবং অন্যান্য ধর্মীয় সংখ্যালঘুদের কিছু বিধিনিষেধের সম্মুখীন হতে হয়।
অঞ্চলভিত্তিক অবস্থান
জর্ডানের বিভিন্ন ধর্মাবলম্বী মানুষের অনুপাতে শহর ও অঞ্চল ভেদে সামান্য পার্থক্য পরিলক্ষিত হয়। যেমন দেশটির দক্ষিণাঞ্চল এবং জারকার মতো শহরগুলোতে মুসলিম জনসংখ্যা অন্যান্য অঞ্চলের তুলনায় অপেক্ষাকৃত বেশি। অন্যদিকে আম্মান, ইরবিদ, মাদাবা, আল-সল্ট এবং আল-কারাক এর মতো শহরগুলোতে খ্রিস্টান সম্প্রদায়ের অনুপাত দেশটির গড় খ্রিস্টান জনসংখ্যার অনুপাতের চেয়ে কিছুটা বেশি। আর ফুহেইস, আল হুসন এবং আজলন শহরে খ্রিস্টানরা সংখ্যাগরিষ্ঠ অথবা দেশটির গড় অনুপাতের তুলনায় এ অঞ্চলের খ্রিস্টানদের সংখ্যা বেশি। কিছু গ্রামে মুসলিম ও খ্রিস্টান সম্প্রদায়ের মানুষ একসাথে বাস করছে; যেমন দেশটির উত্তরাঞ্চলের রায়মাউন এবং কুফরানজা গ্রাম।
জর্ডানের অ্যাংলিকান বা এপিস্কোপালিয়ানরা জেরুসালেমের অ্যাংলিকান বিশপের তত্ত্বাবধানে রয়েছে। চার্চ অব রেদিমার হল সবচেয়ে বড় কংগ্রেশন যার সদস্য জেরুসালেমের বিশপের এলাকাভুক্ত যে কোনো গির্জা। অন্যান্য বিশপশাসিত গির্জাগুলো আশরাফিয়া, নুন, জারকা, মার্কা শরণার্থী শিবির, ইরবিদ, আল হুসন এবং আকাবাতে রয়েছে।
সামাজিক জীবন
সাধারণত জর্ডানের মুসলিম ও খ্রিস্টান সম্প্রদায়ের মানুষ একসাথে বসবাস করে এবং তাদের মধ্যে বৈষম্য ও মতভেদ জাতীয় বড় কোনো সমস্যা নেই। তবে সংখ্যালঘু যেসব সম্প্রদায়ের জনসংখ্যা একেবারেই কম যেমন: বাহাই, শিয়া, দ্রুজ ইত্যাদি, তারা সরকারের পক্ষ থেকে বড় ধরনের ধর্মীয় বৈষম্যের স্বীকার হচ্ছে। বাহাই ও এংলিকান গির্জার সদস্যদের স্বীকৃতি দেয়ার আবেদন জর্ডান সরকার কর্তৃক প্রত্যাখ্যান এর একটি বড় উদাহরণ।
ধর্মীয় স্বাধীনতা
জর্ডানের রাষ্ট্র ধর্ম ইসলাম, তবে দেশটির সংবিধান প্রতিটি নাগরিককে তাদের নিজ নিজ ধর্ম পালনের অধিকার দিয়েছে; যতক্ষণ না তা সাম্রাজ্যের কোনো নির্দেশনা বা নৈতিকতা লঙ্ঘন করে।
তবে কিছু বিষয়, যেমন ধর্ম পরিবর্তন সংক্রান্ত নীতিটি বিতর্কিত। যদিও অন্য ধর্ম থেকে ইসলাম ধর্মে ধর্মান্তরকরণ আইনি জটিলতা থেকে অপেক্ষাকৃতভাবে মুক্ত। কিন্তু যারা ইসলাম ধর্ম ত্যাগ করতে চায় তাদের নাগরিক অধিকার হারানোর ঝুঁকি থাকে এবং সামাজিকভাবেও প্রচুর চাপের মুখোমুখি হতে হয়। ধর্মীয় সংখ্যালঘু সম্প্রদায়ের উপর আরোপিত বিধি-নিষেধগুলোর মধ্যে উল্লেখযোগ্য হল:
২০০৬ সালের জুনে সরকার সরকারি অফিসিয়াল গেজেটে নাগরিক ও রাজনৈতিক অধিকার সম্পর্কিত আন্তর্জাতিক চুক্তি প্রকাশ করে। এই চুক্তির ১৮ নম্বর অনুচ্ছেদে ধর্মীয় স্বাধীনতা সুরক্ষার কথা বলা হয়েছে।
২০০৮ গ্রীষ্মকালীন অলিম্পিকে মল্লক্রীড়া – পুরুষদের ৪০০ মিটার
২০০৮ অলিম্পিক গেমসে পুরুষদের ৪০০মিটার দৌড়ানোর প্রতিযোগিতা আগস্টের ১৮ থেকে ২১ তারিখে অনুষ্ঠিত হয় বেইজিং ন্যাশনাল স্টেডিয়ামে।
রেকর্ড
এই অলিম্পিকে কোনো নতুন বিশ্ব বা অলিম্পিক রেকর্ড সৃষ্টি হয়নি।
রাউন্ড ১
প্রথম রাউন্ড অনুষ্ঠিত হয় ১৮ই আগস্ট। প্রত্যেক হিটের প্রথম তিনজন (Q) ও সবমিলিয়ে পরবর্তী সেরা তিনজনকে (q) নিয়ে সেমিফাইনাল অনুষ্ঠিত হয়।
ফাইনাল
thumb|লাশন মেরিট প্রায় এক সেকেন্ডের ব্যবধানে জয়ী হন।
খামগাঁও
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩২৩ মিটার (১০৫৯ ফুট)।
জনসংখ্যার উপাত্ত
ভারতের ২০০১ সালের আদম শুমারি অনুসারে খামগাঁও শহরের জনসংখ্যা হল ৮৮,৬৭০ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৭৬%। পুরুষদের মধ্যে সাক্ষরতার হার ৮১% এবং নারীদের মধ্যে এই হার ৭১%। সারা ভারতের সাক্ষরতার হার ৫৯.৫%, তার চাইতে খামগাঁও এর সাক্ষরতার হার বেশি।
এই শহরের জনসংখ্যার ১৩% হল ৬ বছর বা তার কম বয়সী।
ওবায়দুল হক খোন্দকার
ওবায়দুল হক খোন্দকার বাংলাদেশের চট্টগ্রাম জেলার রাজনীতিবিদ ও মুক্তিযোদ্ধা যিনি চট্টগ্রাম-১ আসনের সংসদ সদস্য ছিলেন।
রাজনৈতিক জীবন
ওবায়দুল হক খোন্দকার মুক্তিযোদ্ধা ছিলেন। তিনি ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে চট্টগ্রাম-১ আসন থেকে সংসদ সদস্য নির্বাচিত হন। এর পর ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনেও তিনি বাংলাদেশ জাতীয়তাবাদী দলের প্রার্থী হিসেবে চট্টগ্রাম-১ আসন থেকে সংসদ সদস্য নির্বাচিত হন। তিনি মৃত্যুবরণ করেছেন।
কুলবন্ত খেজরোলিয়া
কুলবন্ত খেজরোলিয়া (জন্ম ১৩ মার্চ ১৯৯২) একজন ভারতীয় ক্রিকেটার। তিনি ফেব্রুয়ারি ২০১৭-এ ২০১৬-১৭ বিজয় হাজারে ট্রফিতে দিল্লির হয়ে তার লিস্ট এ অভিষেক করেছিলেন। অভিষেকের আগে, ২০১৭ ইন্ডিয়ান প্রিমিয়ার লিগের জন্য মুম্বাই ইন্ডিয়ান্স দল তাকে ১০ লাখে কিনেছিল।
৬ অক্টোবর ২০১৭-এ ২০১৭-১৮ রঞ্জি ট্রফিতে দিল্লির হয়ে প্রথম-শ্রেণীর ক্রিকেটে অভিষেক হয়। ৯ জানুয়ারী ২০১৮-এ ২০১৭-১৮ জোনাল টি-টোয়েন্টি লীগে দিল্লির হয়ে তার টুয়েন্টি২০ অভিষেক হয়। একই মাসে, ২০১৮ সালের আইপিএল নিলামে রয়্যাল চ্যালেঞ্জার্স ব্যাঙ্গালোর তাকে কিনে নেয়।
অক্টোবর ২০১৮-এ, ২০১৮-২৯ বিজয় হাজারে ট্রফির কোয়ার্টার-ফাইনালে, তিনি হরিয়ানার বিরুদ্ধে দিল্লির হয়ে একটি হ্যাটট্রিক করেছিলেন, তার দশ ওভারে ৩১ রানে ছয় উইকেট নিয়ে ম্যাচ শেষ করেছিলেন। ২০২০ আইপিএল নিলামের আগে রয়্যাল চ্যালেঞ্জার্স ব্যাঙ্গালোর তাকে মুক্ত করে দেয়।
মণিদ্বীপ
মণিদ্বীপ (সংস্কৃত: मणिद्वीप) হল হিন্দুধর্মে আদি পরাশক্তি সর্বোচ্চ দেবীর চিরন্তন সর্বোচ্চ আবাস।শ্রীপুর, শ্রী নগর ও দেবীলোক নামেও পরিচিত, এটি সুধাসমুদ্র (অমৃতের মহাসাগর) নামক মহাসাগরের মাঝখানে অবস্থিত দ্বীপ।
দেবীভাগবত পুরাণ-এ, মণিদ্বীপকে সর্বলোক, সর্বোচ্চ বিশ্ব, কৈলাসের থেকে উচ্চতর, শিবের রাজ্য, বৈকুণ্ঠ, বিষ্ণুর রাজ্য এবং গোলোক, কৃষ্ণের রাজ্য হিসাবে চিত্রিত করা হয়েছে। এটি দেবীভাগবতের দেবী ভুবনেশ্বরী দেবীকে এই অন্য যে কোনো দেবতার চেয়ে উচ্চতর চিত্রের সাথে সামঞ্জস্যপূর্ণ। ভুবনেশ্বরী রূপে, দেবী হলেন মণিদ্বীপের সম্রাজ্ঞী। সৃষ্টির শুরুতে পরমেশ্বর দেবী তাঁর ইচ্ছানুযায়ী এই দ্বীপ সৃষ্টি করেছিলেন।
বিবরণ
দেবীভাগবত পুরাণ অনুসারে মণিদ্বীপের বর্ণনা:
"सर्वदो निजवासार्थ प्रकृत्या मूलभूतया । कैलासादधिको लोको वैकुण्ठादपि चोत्तमः ॥ गोलोकादपि सर्वस्मात्सर्वलोकोऽधिकः स्मृतः । नैतत्समं त्रिलोक्यां तु सुन्दरं विद्यते क्वचित्‌ ॥
প্রথম দিকে, দেবী মুল প্রকৃতি ভগবতী এই স্থানটি তার বাসস্থানের জন্য তৈরি করেছিলেন, কৈলাশ, বৈকুণ্ঠ ও গোলোকের চেয়েও উচ্চতর। সত্যই এই মহাবিশ্বের অন্য কোন স্থান এর সামনে দাঁড়াতে পারে না। তাই একে মণিদ্বীপ বা সর্বলোক বলা হয়, সকল লোকের চেয়ে শ্রেষ্ঠ।"
- দেবীভাগবত পুরাণ, পর্ব ১২, অধ্যায় ১০, শ্লোক ৩:৪
আদিকালে ত্রিদেব – ব্রহ্মা, বিষ্ণু ও শিব জানতেন না তারা কারা এবং তাদের উদ্দেশ্য কী ছিল। এই সময় উড়ন্ত রথ তাদের সামনে উপস্থিত হল এবং স্বর্গীয় কণ্ঠ তাদের রথে আরোহণের নির্দেশ দিল। যখন ত্রিদেব রথে চড়েছিলেন এবং এটি মনের গতিতে প্রবাহিত হতে শুরু করেছিল এবং তাদের রহস্যময় স্থানে নিয়ে গিয়েছিল, যা অমৃত এবং আদিম সিলবান বনের সমুদ্র দ্বারা বেষ্টিত রত্নগুলির দ্বীপ ছিল। রথ থেকে বেরিয়ে আসার সাথে সাথে ত্রিদেব নারীতে রূপান্তরিত হয়েছিলেন, যা তাদের বিস্মিত হয়েছিল। দ্বীপটি অন্বেষণ করার সময় তারা নয়টি ঘের দ্বারা সুরক্ষিত এবং ভয়ঙ্কর ভৈরব, মাতৃকা, ক্ষেত্রপাল ও দিকপালদের দ্বারা সুরক্ষিত রাজকীয় শহর জুড়ে আসে। শহরে প্রবেশ করার সাথে সাথে তারা এর সমৃদ্ধি ও ক্রমবর্ধমান অবকাঠামো দেখে বিস্মিত হয়েছিল এবং অবশেষে যোগিনীদের দ্বারা সুরক্ষিত চিন্তামণি গৃহ নামে পরিচিত মহান প্রাসাদে পৌঁছেছিল। এর জন্য ছিল শ্রীপুর (দেবীপত্তন), দেবী ভুবনেশ্বরীর রাজধানী, মণিদ্বীপের সম্রাজ্ঞী, আদি পরাশক্তির আবাসস্থল। যখন তারা প্রাসাদে প্রবেশ করে তখন তারা সমস্ত জগতের রাণী দেবী ভুবনেশ্বরীকে প্রত্যক্ষ করেছিল।
বিশেষত্ব চ্যানেল
থাম্ব|চ্যানেল একটি বিশেষত্ব চ্যানেল একটি সৃষ্টিকর্মের প্রকার, বিষয়, অথবা একটি নির্দিষ্ট জনতাত্ত্বিককে লক্ষ্য করা টেলিভিশন অনুষ্ঠান প্রচার করা বেসরকারী অথবা রাষ্ট্রীয় টেলিভিশন চ্যানেল হতে পারে।
ইতিহাস
বিশেষত্ব সার্ভিসসমূহের প্রকারসমূহ হচ্ছে, কিন্তু কোনওভাবেই সীমাবদ্ধ নয়:
(এই বিভাগগুলি সুবিধার জন্য প্রদান করা হয় এবং অগত্যা এই ধরনের পরিষেবাগুলির জন্য শিল্প-স্বীকৃত বা অন্যথায় আইনত বাধ্যতামূলক নাম বা বিভাগগুলির প্রতিনিধিত্ব করে না।)
কিছু বিশেষত্ব চ্যানেল ফ্রি-টু-এয়ার নয় অথবা প্রচলিত সম্প্রচার টেরেস্ট্রিয়াল টেলিভিশনে পাওয়া যায় না। যুক্তরাষ্ট্রে এগুলিকে কথোপকথনে কেবল চ্যানেল অথবা কেবল নেটওয়ার্ক এর নামে পরিচিত (বিতরণ পদ্ধতি নির্বিশেষে), সাথে সবচেয়ে ব্যাপকভাবে বিতরণ করা গুলিকে "সাধারণ কেবল" নেটওয়ার্ক বলা হ​য়। যুক্তরাষ্ট্রে টেলিভিশন কেন্দ্রের ডিজিটাল উপচ্যানেলে বহন হওয়ার পরিকল্পিত বিশেষত্ব সার্ভিসসমূহ সম্প্রচার টেলিভিশন নেটওয়ার্ক হিসেবেও চলে (যা অ্যানালগ সম্প্রচারের থেকে স্থানান্তর অনুসরণ প্রসারিত), সাথে সর্ববৃহৎ সাধারণত নির্দিষ্ট সৃষ্টিকর্মের প্রকার অথবা জনতাত্ত্বিকের জন্য নিবেদিত লাইব্রেরি প্রোগ্রামিং এর উপর মনোযোগ।
কানাডীয় বিশেষত্ব চ্যানেলসমূহ
"বিশেষত্ব চ্যানেল" আখ্যাটি কানাডায় প্রায়শই ব্যবহার করা হ​য়, ১৯৯০ দশক জুড়ে নতুন চ্যানেলের বিভিন্ন একযোগে উদ্বোধনের জন্য কেবল শিল্প দ্বারা একটি বিপণন আখ্যা হিসাবে ব্যবহৃত হয়েছে। এই রকমের চ্যানেলের কানাডীয় রেডিও-টেলিভিশন ও টেলিযোগাযোগ কমিশন আখ্যাটি হচ্ছে বিশেষত্ব সার্ভিস (অথবা আরো স্পষ্টভাবে "বিশেষত্ব টেলিভিশন অনুষ্ঠান উদ্যোগ"), যে কোনো অ-প্রিমিয়াম টেলিভিশন সার্ভিস যেগুলো টেরেস্ট্রিয়ালে সম্প্রচার করে না অথবা অন্যথায় সিআরটিসি দ্বারা অব্যাহতি বলে গণ্য উল্লেখ করা। সেগুলো, অতএব, বেশিরভাগ স্যাটেলাইট অথবা কেবলে সম্প্রচার করে।
সিআরটিসি পূর্বে বিশেষত্ব সার্ভিসসমূহ দ্বারা পরিচালিত হতে পারে এমন অনুষ্ঠানসমূহের উপর কঠোর প্রবিধান প্রয়োগ করেছিল, প্রতি-লাইসেন্সের ভিত্তিতে নির্দিষ্ট সৃষ্টিকর্মের প্রকারসমূহে ন্যূনতম এবং বিধিনিষেধ নিযুক্ত করে এবং একটি বিভাগ সিস্টেম যা চ্যানেলগুলির নির্দিষ্ট বিভাগের একচেটিয়া অধিকার প্রদান করে৷ এসব নিষেধাজ্ঞা আরোপ করা হয়েছে চ্যানেলগুলোকে আনুষ্ঠানিক বিন্যাস যা তারা সম্প্রচারের লাইসেন্সপ্রাপ্ত ছিল সেটির থেকে বিচ্যুত করতে নিরুৎসাহিত করা জন্য। একটি নিয়ন্ত্রণমুক্ত পরিকল্পনার অধীনে সিআরটিসি বেশিরভাগ বিশেষত্ব চ্যানেলের (বিবেচনামূলক সার্ভিসসমূহ) জন্য সুবিন্যস্ত, সাধারণ শর্তাবলী দিয়ে এগুলিকে প্রতিস্থাপন করেছে, যেগুলোর প্রধান নিষেধাজ্ঞা শুধু ক্রীড়া অনুষ্ঠানের সম্প্রচারের উপরে। বিপরীতভাবে, একটি মূলধারার ক্রীড়া নেটওয়ার্ক হিসাবে লাইসেন্সপ্রাপ্ত একটি পরিষেবা তাদের অ-ক্রীড়া অনুষ্ঠান বহনে সীমাবদ্ধ।
নিসান জিটি-আর
নিসান জিটি-আর প্রিমিয়াম গাড়িটি দুই দরজা (২+২ সীট) বিশিষ্ট সুপারকার যা বহুল আলোচিত জাপানী গাড়ি নির্মাতা নিসান ২০০৭ সালে বাজারে আনে। এটি পূর্ববর্তী বহুল জনপ্রিয় নিসান স্কাইলাইন জিটি-আরের বংশধর যদিও একে আর স্কাইলাইন শ্রেণীর অন্তর্ভুক্ত করা হয়নি।
ইতিহাস
১৯৬৯ থেকে ১৯৭৪ এবং ১৯৮৯ থেকে ২০০২ এর মধ্যে Nissan তাদের Skyline সিদান গাড়িটির একটি উচ্চ ক্ষমতাসম্পন্ন সংস্করণ হিসাবে Nissan Skyline GT-R তৈরী করে। গাড়িটি Nissan  এর একটি প্রতিক হয়ে উঠে এবং সাধারন পথ ও ট্র্যাক উভয়েই ব্যাপক সুনাম ও সাফল্য অর্জন করে। Nissan GT-R গাড়িটি যদিও আর "Skyline" প্রতিক ধারণ করেনা,তবুও এটি প্রকৃতপক্ষে Nissan Skyline GT-R এরই ঐতিহ্য ধারণ করে।
Skyline GT-R এর পরবর্তী সংস্করণ গুলোর মতোই Nissan GT-R একটি ফোর হুইল ড্রাইভ যাতে দুই টার্বো বিশিষ্ট ভি-৬ ইঞ্জিন এবং Skyline এর প্রতীকী গোল টেইললাইট ব্যবহার করা হয়েছে। অবশ্য GT-R একটি সম্পূর্ণ নতুন মডেল যা এর Skyline সহোদরদের খুব কম বিশিষ্টই ধারণ করে। এতে পূর্বের ফোর হুইল স্টিয়ারিং HICAS সিস্টেমটি বাদ দেওয়া হয়েছে এবং পূর্বের straight-6 RB26DETT ইঞ্জিনটি একটি নতুন V6 VR38DETT দ্বারা প্রতিস্থাপন করা হয়েছে।  GT-R এর ঐতিহ্য অনুসারে সকল নতুন GT-R এর চেসিস-কোডকে CBA-R35,  অথবা সংক্ষেপে 'R35' নামে নামে ডাকা হয়,যা পূর্ববর্তী Skyline GT-R জেনারেশনগুলোর নামকরণের ঐতিহ্য বহন করে। GT-R তার পূর্বপুরুষ Skyline এর Godzilla  নামটিও ধারণ করতে সক্ষম হয়েছে যা অস্ট্রেলিয়ান মোটরিং পাবলিকেশন 'Wheels' তাদের জুলাই,১৯৮৯ সংস্করণে প্রথম ব্যবহার করে।
ধারণা মডেল
left|thumb|200x200px|২০০১ টোকিও মোটর শোতে GT-R প্রোটোটাইপ right|thumb|183x183px|২০০৫ টোকিও মোটর শোতে GT-R প্রোটোটাইপ GT-R এর মাত্র দুটি নকশা প্রকাশ করা হয়েছিল। প্রথম নকশা প্রকাশ করা হয় ২০০১ টোকিও মোটর শো তে, যেখানে একটি ২১ শতকের GT-R কেমন দেখাবে তা উপস্থাপন করা হয়। পরবর্তীতে ২০০৫ সালে টোকিও মোটর শোতে Nissan পুনরায় একটি নকশা উন্মোচন করে GT-R Proto নামে এবং জানায় যে চূড়ান্ত GT-R ৮০-৯০% এই নকশার উপর ভিত্তি করেই উৎপাদিত হবে।
প্রস্তুতকৃত মডেল
GT-R এর বিক্রয়যোগ্য সংস্করণ আসে ২০০৭ সালে Tokyo Motor Show তে, এবং ৬ই ডিসেম্বর, ২০০৭-এ জাপানিজ মার্কেটে এটির আনুষ্ঠানিক যাত্রা শুরু হয়। ৭ মাস পর, ৭ই জুলাই, ২০০৮-এ আমেরিকায় এবং একই মাসে কানাডাতে গাড়িটির আনুষ্ঠানিক বিক্রয় কার্যক্রম শুরু হয়। ইউরোপ গাড়ীটির তৃতীয় বিক্রয় বাজারে পরিণত হয় হয় ২০০৯ সালের মার্চ মাসে।
Design
right|thumb|200x200px|GT-R এর পেছনের অংশ
কোত দিভোয়ার
থাম্ব|261x261পিক্সেল|আবিদজান কোত দিভোয়ারের বৃহত্তম শহর এবং এর অর্থনৈতিক রাজধানী। কোত দিভোয়ার (Côte d'Ivoire কোৎ দিভ়ুয়ার্‌ অর্থাৎ "হস্তিদন্তের উপকূল") বা আইভরি কোস্ট (Ivory Coast আইভরি কোস্ট) পশ্চিম আফ্রিকার একটি রাষ্ট্র। এই দেশের রাজধানীর নাম ইয়ামুসুক্রো (অর্থনৈতিক) ও আবিদজান (প্রশাসনিক)।
কোত দিভোয়ার বা আইভরি কোস্টের আয়তন ৩২২,৪৬২ বর্গ কিমি। এর পশ্চিমে লাইবেরিয়া ও মালি, উত্তরে মালি ও বুর্কিনা ফাসো, পূর্বে ঘানা, এবং দক্ষিণে গিনি উপসাগর এবং আটলান্টিক মহাসাগর অবস্থিত। ১৯৯৮ সালে এদেশের জনসংখ্যা ছিলো ১৫,৩৬৬,৬৭২। । ২০০৮ সালের অনুমিত জনসংখ্যা হলো ১৮,৩৭৩,০৬০।
বিক্রম রাঠোর
বিক্রম রাঠোর (विक्रम राठोड; জন্ম: ২৬ মার্চ, ১৯৬৯) পাঞ্জাব প্রদেশের জলন্ধর এলাকায় জন্মগ্রহণকারী সাবেক ভারতীয় আন্তর্জাতিক ক্রিকেটার, কোচ ও প্রশাসক। ভারত ক্রিকেট দলের অন্যতম সদস্য ছিলেন তিনি। ১৯৯০-এর দশকের মাঝামাঝি সময়কালে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন। বর্তমানে তিনি ভারত জাতীয় ক্রিকেট দলের কোচের ভূমিকায় অবতীর্ণ হয়েছেন।
ঘরোয়া প্রথম-শ্রেণীর ভারতীয় ক্রিকেটে হিমাচলপ্রদেশ, পাঞ্জাব ও ওড়িষ্যা দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, মাঝে-মধ্যে উইকেট-রক্ষকের দায়িত্ব পালন করতেন তিনি।
প্রথম-শ্রেণীর ক্রিকেট
১৯৮৮-৮৯ মৌসুম থেকে ২০০২-০৩ মৌসুম পর্যন্ত বিক্রম রাঠোরের প্রথম-শ্রেণীর খেলোয়াড়ী জীবন চলমান ছিল। টেস্ট ক্রিকেটে তাকে কখনো স্বাভাবিক খেলা উপহার দিতে দেখা যায়নি। কিন্তু, খেলোয়াড়ী জীবনের শুরুতে বেশ প্রতিশ্রুতিশীলতার স্বাক্ষর রেখেছিলেন তিনি। নব্বুইয়ের দশকের শুরু থেকে পাঞ্জাবের ব্যাটিং তার উপর নির্ভর করতো।
ডানহাতি ব্যাটসম্যান হিসেবে ব্যাটিং উদ্বোধনে নামতেন তিনি। এছাড়াও, মাঝে-মধ্যে উইকেট-রক্ষকের ভূমিকা পালন করতেন। প্রথম-শ্রেণীর ক্রিকেটে নিয়মিতভাবে রানের সন্ধান পেয়েছেন। ১৪৬ খেলায় অংশ নিয়ে ৪৯.৬৬ গড়ে ১১৪৭৩ রান তুলেছেন। তবে, লিস্ট এ ক্রিকেটে তার খেলার মান সাধারণ পর্যায়ের ছিল। ৯৯ খেলায় ৩০০০-এর অধিক রান তুলতে সক্ষম হন।
রঞ্জি ওয়ানডে চ্যাম্পিয়নশিপ ১৯৯৫-৯৬ এ পাঞ্জাবের হয়ে মাত্র ২ টি ম্যাচ খেলেন। একটি বীরেন্দ্র শর্মার (যিনি বর্তমানে আন্তর্জাতিক আম্পায়ার) হিমাচল প্রদেশের বিরুদ্ধে, অপরটি অতুল বাসন-বিজয় দহিয়ার দিল্লির বিরুদ্ধে।
আন্তর্জাতিক ক্রিকেট
সমগ্র খেলোয়াড়ী জীবনে ছয়টিমাত্র টেস্ট ও সাতটিমাত্র একদিনের আন্তর্জাতিকে অংশগ্রহণ করেছেন বিক্রম রাঠোর।
১৯৯৬ পেপসি শারজা কাপে ৪র্থ লীগ ম্যাচে পাকিস্তানের বিরুদ্ধে তার আন্তর্জাতিক অভিষেক ঘটে। ১২ বলে মাত্র ২ রান করে ওয়াকার ইউনিস এর বলে আউট হয়ে যান। পরবর্তী ম্যাচে দক্ষিণ আফ্রিকার বিরুদ্ধে ৫০ রানের একটি ইনিংস খেলেন।
৬ জুন, ১৯৯৬ তারিখে বার্মিংহামে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ১৬ জানুয়ারি, ১৯৯৭ তারিখে জোহেন্সবার্গে স্বাগতিক দক্ষিণ আফ্রিকা দলের বিপক্ষে সর্বশেষ টেস্টে অংশ নেন তিনি।
১৯৯৬ সালে ইংল্যান্ড গমন করেন। ঐ সফরে ৫৮.৩৮ গড়ে ৭৫৯ রান তুলেন। তন্মধ্যে, ওরচেস্টারশায়ারের বিপক্ষে ১৬৫ রানের ইনিংস খেলেন। পাশাপাশি ওল্ড ট্রাফোর্ডে সিরিজের তৃতীয় ওডিআইয়ে অর্ধ-শতরান করেছিলেন। কিন্তু, টেস্টগুলোয় ব্যর্থতার স্বাক্ষর রাখেন। চার ইনিংসের মধ্যে সর্বোচ্চ করেন মাত্র ২০। তার ব্যাটিংয়ে ত্রুটি থাকায় আউট সুইঙ্গার বলগুলো ব্যাটের প্রান্ত স্পর্শ করে স্লিপ অঞ্চলে ক্যাচে পরিণত হয়।
এরপর, অস্ট্রেলিয়ার বিপক্ষে একমাত্র টেস্টে অংশ নেয়ার সুযোগ আসে তার। এবারও তিনি ভাগ্যের কমই সহায়তা পেয়েছিলেন। নিজ দেশে দক্ষিণ আফ্রিকানদের মুখোমুখি হবার সুযোগ পাননি। কিন্তু, ফিরতি সিরিজে দক্ষিণ আফ্রিকায় যান। ইংল্যান্ড সফরের খেলার ধরনের পুণরাবৃত্তি এখানেও ঘটান। দুইটি প্রাদেশিক খেলায় তিনটি অর্ধ-শতরান ও একটি শতরান করেন। তবে, ওয়ান্ডারার্সে কার্যকর ৪৪ রান তুলে উদ্বোধনী জুটিতে ৯০ রান তুলেন। এটিই এ সফরে সফরকারী দলের সর্বোচ্চ ছিল।
অবসর
নভেম্বর, ২০০৩ তারিখে প্রথম-শ্রেণীর ক্রিকেট থেকে আনুষ্ঠানিকভাবে অবসর গ্রহণের কথা ঘোষণা করেন বিক্রম রাঠোর। সবমিলিয়ে ছয় টেস্ট খেলার সুযোগ পান। ১০ ইনিংসে রান সংগ্রহ করেন মাত্র ১৩১। ওয়ান্ডারার্সে স্বাগতিক দক্ষিণ আফ্রিকার বিপক্ষে ব্যক্তিগত সর্বোচ্চ ৪৪ রান তুলেন। কোচ বিষেন সিং বেদী’র দিক-নির্দেশনায় রঞ্জী ট্রফি জয়ী দলের সদস্য ছিলেন।
আন্তর্জাতিক ক্রিকেট থেকে প্রত্যাখ্যাত হবার পরও ঘরোয়া ক্রিকেটে দূর্দান্ত খেলেন। তবে, আর তাকে আন্তর্জাতিক অঙ্গনে খেলতে দেখা যায়নি। ক্রিকেট খেলা থেকে অবসর গ্রহণের পর সাত বছর ইংল্যান্ডে বসবাস করেন। এরপর, পাঞ্জাবের কোচ হিসেবে দেশে ফিরে আসেন।
ক্রিকেট খেলা থেকে অবসর গ্রহণের পর প্রশাসনের দিকে ঝুঁকে পড়েন। ২৭ সেপ্টেম্বর, ২০১২ তারিখে তাকে ভারতের জাতীয় দল নির্বাচক হিসেবে উত্তর অঞ্চলের দায়িত্ব প্রদান করা হয়। সেপ্টেম্বর, ২০১৯ সালে তাকে ভারতের ব্যাটিং কোচের দায়িত্ব দেয়া দেয়।.
লবণোৎপাদক ভূগঠনপ্রক্রিয়া
[লবণোতপাদক ভূগঠনপ্রক্রিয়া বা সল্ট টেকটোনিক্স', বা তার অধ্যয়ন, হ্যালাইটের একটি স্তরযুক্ত শিলার ক্রমের মধ্যে বাষ্পীভবনের উল্লেখযোগ্য বেধের জ্যামিতি এবং তার প্রক্রিয়াগুলির সাথে সম্পর্কিত। লবণের কম ঘনত্ব, যা মাটির তলায় চাপা পড়ার পরেও বৃদ্ধি পায় না এবং এর কম শক্তি এই উভয় কারণেই এই ভূগঠনপ্রক্রিয়াটি চলে।
বিশ্বজুড়ে ১২০ টিরও বেশি পলল অববাহিকায় লবণের কাঠামো (লবণের অবিকৃত স্তরগুলি বাদে) পাওয়া গেছে।
নিষ্ক্রিয় লবণের কাঠামো
কোনও বাহ্যিক ভূসংস্থান প্রভাব ছাড়াই মহাকর্ষীয় অস্থিতিশীলতার কারণে অব্যাহত পলল জমার সময় কাঠামোটি গঠিত হতে পারে। খাঁটি হ্যালাইটের ঘনত্ব ২১৬০ কেজি / মি৩। প্রাথমিকভাবে জমা হওয়া পললের ঘনত্ব সাধারণত কম থাকে, প্রায় ২০০০ কেজি / মি৩, তবে আরো পলল জমা এবং সেগুলি ঘন সন্নিবেশিত হওয়ায় তাদের ঘনত্ব বেড়ে গিয়ে ২৫০০ কেজি / মি৩ হয়ে যায়। এই ঘনত্ব লবণের ঘনত্বের থেকে বেশি। যখন পরপর জমা স্তরগুলি ঘন হয়ে যায়, দুর্বল লবণের স্তর বিকৃত হতে শুরু করে এবং রায়লেহ – টেলর অস্থিরতার একটি বিশেষ ধরনের ফলে স্তরের মধ্যে শৈলশিরা এবং অবনতির সৃষ্টি হয়। অবনতি অংশে আরও পলল জমা হতে থাকলে লবণ শৈলশিরার দিকে সরে যেতে থাকে। আরও পরে, শৈলশিরার সংযোগস্থলগুলিতে ডায়াপির (গম্বুজযুক্ত শিলা) তৈরি হতে শুরু করে, শৈলশিরা অঞ্চলে আরো লবণ চলে আসার কারণে তাদের বৃদ্ধি হতে থাকে, লবণের সরবরাহ শেষ না হওয়া অবধি এটি চলতে থাকে। এই প্রক্রিয়ার পরবর্তী পর্যায়ে ডায়াপির শীর্ষটি ভূপৃষ্ঠে বা তার কাছাকাছি থাকে। যত লবণ নিচে চাপা পড়ে ডায়াপির তত ওপর দিকে ওঠে, এবং কখনও কখনও এই প্রক্রিয়াকে নিচে থেকে গড়া বলা হয়। জার্মানিতে অ্যাসে ২ খনি এবং গর্লেবেনের লবণের গম্বুজ সম্পূর্ণরূপে নিষ্ক্রিয় লবণের কাঠামোর একটি উদাহরণ।
একটি লবণের স্তর অতিরিক্ত ভার সম্পন্ন পললের নিচে চাপা পড়েও সব সময় এই ধরনের কাঠামো তৈরি হয়না। এটি তুলনামূলকভাবে উচ্চ শক্তিসম্পন্ন অতিরিক্ত ভারের কারণে হতে পারে বা লবণের স্তরের মধ্যে মধ্যে পলল স্তরের উপস্থিতি, যা ঘনত্ব ও শক্তি দুটিই বাড়িয়ে তোলে, তার কারণে হতে পারে।
সক্রিয় লবণের কাঠামো
সক্রিয় ভূত্বক সংস্থান লবণের কাঠামোগত বৃদ্ধির সম্ভাবনা বাড়িয়ে তোলে। প্রসারধর্মী ভূত্বক সংস্থানের ক্ষেত্রে, বিচ্যুতি অতিরিক্ত ভারের শক্তি হ্রাস করে এবং কাঠামোকে পাতলা করে। ধাক্কা ভূসংস্থান ঘটা একটি অঞ্চলে, অতিরিক্ত ভারযুক্ত স্তরের ধ্বসে যাবার ফলে অ্যান্টিক্লাইনের অন্তস্থলে লবণের পরিমাণ বাড়তে পারে, যেমন দেখা গেছে জগ্রোস পর্বতমালায় লবণের গম্বুজের ক্ষেত্রে এবং এল গর্ডো ডায়াপিরে (কোয়াহুইলা ভাঁজ-ও-ধাক্কা বলয়, উত্তর পূর্ব মেক্সিকো)।
লবণের স্তরের মধ্যে চাপ যথেষ্ট পরিমাণে বেড়ে গেলে এটি তার ওপরের অতিরিক্ত ভারকে কে চাপ দিয়ে ওপরে উঠে আসতে সক্ষম হতে পারে, এটি বলপ্রয়োগকারী ডায়াপিরিজম হিসাবে পরিচিত। অনেক লবণের ডায়াপিরে সক্রিয় এবং নিষ্ক্রিয় উভয় ধরনের লবণ চলাচলের উপাদান থাকতে পারে। একটি সক্রিয় লবণের কাঠামো তার অতিরিক্ত বোঝার মধ্যে ছিদ্র করে দিতে পারে এবং তারপরে সম্পূর্ণরূপে নিষ্কৃয় লবণের ডায়াপির হিসাবে বিকাশ চালিয়ে যেতে পারে।
বিক্রিয়াশীল লবণের কাঠামো
নিষ্কৃয় লবণের কাঠামোগত বিকাশের জন্য লবণ স্তরের প্রয়োজনীয় শর্তাদি নেই এমন ক্ষেত্রেও, ভাঁজ এবং বিচ্যুতি সৃষ্টি করে লবণ তুলনামূলকভাবে নিম্নচাপ অঞ্চলে সরে যেতে পারে। এই জাতীয় কাঠামোকে বিক্রিয়াশীল বলা হয়।
বহিঃসংযোগ
ভূতাত্ত্বিক প্রক্রিয়া
থাইল্যান্ডের বন্দর কর্তৃপক্ষ
থাইল্যান্ডের বন্দর কর্তৃপক্ষ (পিএটি) (থাই: การ ท่าเรือ แห่ง ประเทศไทย; rtgs: কান থা রাউয়া হাং প্রপাত থাই) থাইল্যান্ডের একটি রাষ্ট্রীয় সংস্থা, যা থাইল্যান্ডের বন্দরগুলির নিয়ন্ত্রণ ও শাসনের জন্য গঠন করা হয়েছে। প্রাথমিকভাবে লেম চাবান বন্দর এবং ব্যাংকক পোর্ট, দেশের দুই বৃহত্তম বন্দর। হকসেন পোর্টস থাইল্যান্ড এবং পিএসএ ইন্টারন্যাশনাল সহ বেশ কিছু বেসরকারি সংস্থা বা গোষ্ঠীর সাথে মিলিত ভাবে থাইল্যান্ডের বন্দর কর্তৃপক্ষ থাইল্যান্ডের বন্দরগুলি পরিচালনা করে।
ইতিহাস
পিএটি বা থাইল্যান্ড বন্দর কর্তৃপক্ষ পোর্ট অথরিটি অব থাইল্যান্ড এ্যাক্ট ১৯৫১ আইন দ্বারা একটি স্বায়ত্তশাসিত সরকারি সংস্থা হিসেবে পরিবহন ও যোগাযোগ মন্ত্রণালয়ের আওতাধীন সংস্থা হিসেবে প্রতিষ্ঠিত হয়। ১৯৬১ সালে ব্যাংকক বন্দরের পন্য পরিবহনের চাপ কমাতে লেম চাবান বন্দর নির্মাণের কাজ শুরু হয়। ১৯৯৭ সাল নাগাদ লাম চাবং বন্দর দেশের সবচেয়ে ব্যস্ততম বন্দর হয়ে উঠেছিল। ২০০০ সালে পোর্ট অথরিটি অব থাইল্যান্ড অ্যাক্ট ১৯৫১ আইন সংশোধন করে থাইল্যান্ড বন্দর কর্তপক্ষকে একটি সরকারি সংস্থা থেকে পরিবহন মন্ত্রণালয়ের অধীন একটি রাষ্ট্রীয় সংস্থা থেকে রূপান্তরিত হয়।
পরিচালনা
পিএটি প্রশাসনের অধীনে বন্দরগুলির মধ্যে রয়েছে ব্যাংকক বন্দর, লায়েম চাবানং, চিয়াং সেন, চিয়াং খং, রণনং, ব্যাংকক উপকূলীয় এবং বরগ ডোমেস্টিক টার্মিনাল।
নভেম্বর ২০১৬ হিসাবে, ২০১৪ সালের জন্য প্রকাশিত সর্বশেষ বার্ষিক রিপোর্টে কার্যকরী পরিসংখ্যান রয়েছে কিন্তু আর্থিক তথ্য নেই। ২০১৬ সালের ২০১২ অর্থবছরে পিএটি পোর্টগুলি ৯,৩৭৯ টি জাহাজের কল রেকর্ড করেছিল, যা ২০১৫ থেকে ১.৮ শতাংশ কম। মোট পণ্যসম্ভার পরিবহনের পরিমাণ ৯৩.৪ মিলিয়ন টন, যা  ২০১৫ সালের তুলনায় ২ শতাংশ নিচে। ২০১৬ সালে কনটেইনার পরিবহন বৃদ্ধি পেয়েছিল ২.৭  শতাংশ পর্যন্ত এবং মোট কন্টেইনার পরিবহন করা হয়েছিল ৮.৬ মিলিয়ন টিইইউ।
লেম চাবান বন্দর
লায়েম চাবান বন্দর থাইল্যান্ড উপসাগরে পূর্ব থাইল্যান্ডের এবং দেশের প্রধান গভীর সমুদ্রবন্দর। এটি বেশ কয়েকটি আলাদা বন্দর দ্বারা গঠিত এবং ২,৫৭২ একর (১০.৪১ বর্গ কিলোমিটার) এলাকা নিয়ে গড়ে উঠেছে।
২০১৬ সালে লায়েম চাবানংয বন্দর ৬,৩১২ টি জাহাজের কল গ্রহণ করেছে, যা ২০১৫ সালের তুলনায় ০.১১ শতাংশ বেশি ছিল, ২৭.৩ মিলিয়ন টন পন্য পরিবহন করে বন্দরটি যা ২০১৫ সালের থেকে ১.৫ শতাংশ কম। কন্টেইনার পরিবহনের   মোট পরিমাণ ৭ মিলিয়ন টিইইউএস, যা ৪.২ শতাংশ বেশি ২০১৫ সালের থেকে।
ব্যাংকক বন্দর
ব্যাংকক পোর্ট এলাকা খলং তোইইয়ের চও ফেরা নদীর পূর্বদিকে ৯০০ একর (৩.৬ বর্গ কিলোমিটার) জমির উপর অবস্থিত, যা ৬৬ কিলোমিটার নদীপ্রবাহের অধিকারবিষয়ক।
ব্যাংকক পোর্ট ২০১৬ সালে ৩,০৬৭ টি জাহাজ কল গ্রহণ করে ছিল, যা ২০১৫ সালের থেকে ৫.৫ শতাংশ কম। ২০১৬ সালে কার্গো পরিবহন ২১ মিলিয়ন টন, ৩.৭ শতাংশ কম। কন্টেইনার ভলিউম ১.৫ মিলিয়ন টিইইউ, ৩.৪  শতাংশ কম। পূর্ণ কন্টেইনার লোড (এফসিএল) ৮২ শতাংশ কমেছে, কম কনটেইনার লোড (এলসিএল) ১৫ শতাংশে এবং হ'ল ২.৭ শতাংশ কন্টেইনারগুলি খালি ছিল। পিএটি এই বিশ্বব্যাপী অলস অর্থনীতিতে বৈশিষ্ট্যযুক্ত।
চিয়াং সান পোর্ট
চিয়াং সাইন বন্দর উত্তর থাইল্যান্ডের চিয়াং রাই প্রদেশের লাওস থেকে মেকং নদীতে অবস্থিত। মিয়ানমার, লাওস এবং চীনের দক্ষিণাঞ্চলীয় প্রদেশের সাথে বাণিজ্যিক সংযোগ হিসাবে এটির ভূমিকা বিস্তৃত হচ্ছে এবং মেকং নদীর মে ইয়াং কোকে মোহনার ১০ কিলোমিটার দূরে নতুন স্থাপনার পরিকল্পনা করা হচ্ছে।.
চিয়াং সেনের ২০১৬ সালে ৩,৪৫৮ টি জাহাজের কল ছিল, যা ২০১৫ সালের থেকে ৬৫.১ শতাংশ কম। কার্গো ভলিউম ২০৭,৯৪২ টন, ২০১৫ সালের থেকে ৫০.২ শতাংশ কমেছে ।
চিয়াং খং বন্দর
চিয়াং খং বন্দর লাওস থেকে মেকং নদীতে একটি একধরনের বন্দর।
চিয়াং খং ২০১৬ সালে ৯৪২ টি জাহাজের কল গ্রহণ করেন, যা ২০১৫ সালের থেকে ২৪ শতাংশ বেশি। ২০১৬ সালে মোট পণ্যসম্ভার পরিবহনের পরিমাণ ছিল ৮৪,৮৭৪ টন, যা ছিল ৪.৪ শতাংশ বেশি।
রনং বন্দর
রণনং মায়ানমার ও ভারত মহাসাগর উপকূলের কাছাকাছি কারা উপদ্বীপের ক্বাবরী নদীতে অবস্থিত। ২০০৩ সালে একটি পিএটি পোর্ট হিসাবে অনুমোদন, সম্প্রসারণ পশ্চিম ভারতীয় মহাসাগর এবং আন্দামান সাগর এলাকায় সেবা প্রদানের পরিকল্পনা করে বন্দরটি নির্মান করা হয়।
২০১৬ সালে রণনংয়ের ২৪৬ টি জাহাজের কলের দ্বার ৯.৮ শতাংশ জাহাজ চলাচল বন্দরটিতে বৃদ্ধি পেয়েছিল। কার্গো পরিবহন করা হয়েছিল ১৬৭,৮৬৪ টন, যা ২০১৫ সালের তুলনায় ১২.৭ শতাংশ কম।
ভারতীয় গ্র্যামি পুরস্কার বিজয়ী ও মনোনীতদের তালিকা
নীচে ভারত থেকে গ্র্যামি পুরস্কার বিজয়ী এবং মনোনীতদের একটি তালিকা রয়েছে। এযাবৎ রবিশঙ্কর ও জুবিন মেহতা পাঁচটি, এ আর রহমান ও রিকি কেজ দুইটি গ্র্যামি পুরস্কার জিতেছেন।
চলচ্চিত্র সম্পাদনা
চলচ্চিত্র সম্পাদনা হল চলচ্চিত্র নির্মাণ এর একটি অতি গুরুত্বপূর্ণ প্রযুক্তিগত কৌশল। চলচ্চিত্র নির্মাণের জন্য প্রয়োজনীয় চিত্র ও শব্দগ্রহণ সম্পূর্ণ হবার পর সেগুলি যথাযথভাবে সম্পাদনা করে তবেই একটি পূর্ণাঙ্গ চলচ্চিত্র তৈরী হয়। পূর্বে সম্পাদনা করা হত আলোকচিত্রগ্রাহী ফিল্ম এর উপর, কিন্তু বর্তমানে এই ক্ষেত্রে ডিজিটাল প্রযুক্তির ব্যবহার ক্রমবর্ধমান।
একজন চলচ্চিত্র সম্পাদক আলোকচিত্রগ্রাহী ফিল্মের উপরে গৃহীত ছবিগুলি থেকে প্রথমে প্রয়োজনীয় শট গুলি আলাদা করেন, তারপর সেগুলি নির্দিষ্ট ক্রম অনুসারে সাজিয়ে পূর্ণাঙ্গ চলচ্চিত্রটি তৈরী করেন। চলচ্চিত্র সম্পাদনা এক বিশেষ ধরনের শিল্পনৈপুণ্য যা কিনা চলচ্চিত্রশিল্পের একান্ত নিজস্ব প্রয়োগকৌশল, আর এই কৌশলই চলচ্চিত্রকে বাকি সমস্ত পূর্বসূরী শিল্পের তুলনায় স্বাতন্ত্র্য এনে দিয়েছে। চলচ্চিত্র সম্পাদনাকে বলা হয়ে থাকে ‘অদৃশ্য শিল্প’ কারণ যদি চলচ্চিত্রটি সঠিকভাবে সম্পাদিত হয় তাহলে দর্শক এমনভাবে তার মধ্যে অঙ্গীভূত হয়ে পড়েন যে আলাদা করে সম্পাদকের কৃতিত্ত্ব চোখে পড়েনা।
চলচ্চিত্র সম্পাদনা প্রধানত এমন এক শিল্প, প্রযুক্তি এবং পদ্ধতির মিশ্রণ, যা অনুসরণ করে একধিক শট এর বিভিন্ন অংশ সুসঙ্গত ক্রমে জুড়ে দেওয়া হয়। কিন্তু সম্পাদক এই কাজটি যান্ত্রিকভাবে করতে পারেন না, উল্টে একটা চলচ্চিত্র শেষ পর্যন্ত কেমন হবে, তার অনেকটাই সম্পাদকের সৃজনশীলতার উপর নির্ভর করে। চলচ্চিত্রটির কাহিনীর বিভিন্ন স্তর, ছবি, কথোপকথন, অভিনয়, সঙ্গীত, গতি, সবকিছুকে একত্রিত করে ছবিটিকে পুনর্নির্মাণ করতে হয় সম্পাদককে। তাই বিশ্বজুড়ে অনেক সৃষ্টিশীল চলচ্চিত্র পরিচালক নিজের ছবি নিজেই সম্পাদনা করেন, যেমন আকিরা কুরোসাওয়া, বাহরাম বেজাই, কোয়েন ভ্রাতৃদ্বয়, ইত্যাদি।
ডিজিটাল সম্পাদনার আবির্ভাবের পর থেকে সম্পাদকের দায়িত্ত্বেরও পুনর্বিন্যাস হয়েছে। পুরোনো জমানায় চলচ্চিত্র সম্পাদক প্রধানত ছবিই সম্পাদনা করতেন। শব্দ ও সঙ্গীত পুনর্যোজনা, ভিস্যুয়াল এফেক্ট, ইত্যাদি অন্যান্য খুঁটিনাটি দেখাশোনা করতেন অন্য ব্যক্তি, অবশ্যই সম্পাদক এবং পরিচালকের নির্দেশনায়। বর্তমানে, বিশেষ করে কম বাজেটের ছবিতে, এই সমস্ত কিছুর দায়িত্ত্ব একজন সম্পাদকই সামলান, কখনো কখনো এক বা একাধিক সহকারীর সাহায্যে।
ইতিহাস
গোড়ার দিকে চলচ্চিত্র হত ছোট, প্রধানত একটিই লম্বা আর স্থিতিশীল শট থাকত। কোনও জনবহুল রাস্তায় চলচ্চিত্র ক্যামেরা বসিয়ে দেওয়া হত, ক্যামেরা চলত যতক্ষণ না ফিল্ম শেষ হয়ে যায়! চলচ্চিত্রের মাধ্যমে যে গল্প বলা সম্ভব, এই ধারণাই তখন আসেনি। পর্দায় চলন্ত গাড়িঘোড়া, মানুষজন, ইত্যাদি দেখে দর্শকরা আমোদ পেতেন। সেই চলচ্চিত্রে সম্পাদনার কোনো ভূমিকাই ছিলনা।
অগ্রণী ব্রিটিশ নির্মাতা রবার্ট ডবলিউ. পল এর তৈরী কাম এলং, ডু! ছবিকেই প্রথম সম্পাদিত ছবি হিসেবে স্বীকৃতি দেওয়া হয়। ১৮৯৮ সালে তৈরী এই ছবিতেই প্রথম দুটো শট কে জোড়া লাগিয়ে ঘটনার ধারাবাহিকতা রক্ষা করার চেষ্টা করা হয়েছিল। প্রথম দৃশ্যে এক প্রবীণ যুগলকে দেখা গেল মধ্যাহ্নভোজন সেরে একটি শিল্পকলা প্রদর্শনীকক্ষের বাইরে থেকে দরজা দিয়ে ভেতরে ঢুকতে, আর পরের দৃশ্যেই দেখা গেল তারা প্রদর্শনীকক্ষের ভেতরে কী কী করছেন। পল এর ‘সিনেমাটোগ্রাফ ক্যামেরা নং ১’ ছিল প্রথম ক্যামেরা যাতে ফিল্মের কোনো অংশ একবার এক্সপোজ করে আবার ঘুরিয়ে নিয়ে এসে দ্বিতীয়বারও এক্সপোজ করা যেত। ১৮৯৮ সালে জর্জ মেলিয়েজ এই ক্যামেরার সাহায্যে তার দ্য ফোর ট্রাবলসাম হেডস ছবিতে মাল্টিপল এক্সপোজার ব্যবহার করে ছবি তোলেন। তার ছবিতে ডিজল্ভ সম্পাদনা রীতির ব্যবহার দেখা যায়।
এই সময়ে ইংল্যান্ডের ব্রাইটন এবং হোভ অঞ্চলে কিছু চলচ্চিত্র নির্মাতা একাধিক শট বহুল ছবি তৈরির ক্ষেত্রে অগ্রণী ভূমিকা পালন করেন, এদের মধ্যে উল্লেখযোগ্য ছিলেন জর্জ এলবার্ট স্মিথ আর জেমস উইলিয়ামসন। পরবর্তীকালে এদের গোষ্ঠীকে একত্রে ব্রাইটন স্কুল নামে অভিহিত করা হয়। ১৯০০ সালে স্মিথ তৈরী করেন অ্যাস সিন থ্রু এ টেলিস্কোপ, এই ছবির মুখ্য দৃশ্য ছিল রাস্তায় এক যুবক খুব যত্নের সঙ্গে তার বান্ধবীর জুতোর ফিতে বেঁধে দিচ্ছেন, আর একজন বৃদ্ধ ভদ্রলোক দূর থেকে টেলিস্কোপের সাহায্যে সেই দৃশ্য দেখছেন। তারপর কাট করে যুবতীর পায়ের ক্লোজ-আপ দেখান হয়, এবং তারপরেই কাট ব্যাক করে মূল দৃশ্যে ফিরে যাওয়া হয়।
ঐ একই সময়ে তৈরী জেমস উইলিয়ামসন এর অ্যাটাক অন এ চায়না মিশন স্টেশন ছবিটিও বিশেষভাবে উল্লেখযোগ্য। চৈনিক বক্সার বিদ্রোহ অবলম্বনে তৈরী এই ছবির প্রথম দৃশ্যে দেখা যায় বিদ্রোহীরা একটি ব্রিটিশ মিশন আক্রমণ করছে, পরের দৃশ্যে দেখা যায় মিশনের ভিতরের বাগানে টানা যুদ্ধ চলছে। এরপর একদল সশস্ত্র ব্রিটিশ নৌসেনা এসে পৌঁছায় এবং বিদ্রোহীদের পরাজিত করে মিশনারিদের উদ্ধার করে। চলচ্চিত্রের ইতিহাসে এক দৃশ্য থেকে কাট করে সম্পূর্ণ ১৮০ ডিগ্রি ঘুরে উল্টো দিক থেকে একই দৃশ্য দেখানো, পরিভাষায় যাকে বলে ‘রিভার্স কাট’, এই ছবিতেই প্রথম দেখা যায়।
এক শট থেকে অন্য শটে বহে যাওয়া ঘটনাপ্রবাহ নিয়ে জেমস উইলিয়ামসন একাধিক ছবি বানান, এর মধ্যে উল্লেখযোগ্য হল ১৯০১ সালে বানানো স্টপ থিফ, ফায়ার!, ইত্যাদি। ছবিতে ক্লোজ-আপের ব্যবহার নিয়েও তিনি অনেক পরীক্ষা-নিরীক্ষা করেন। দ্য বিগ সোয়ালো ছবিতে একটি চরিত্র তো ক্যামেরাকেই গিলে খেতে আসে। ব্রাইটন স্কুলের এই দুই চলচ্চিত্র নির্মাতা ফিল্মের উপর রঙ করে আর নানারকম ফটোগ্রাফিক কৌশল ব্যবহার করে চলচ্চিত্রের কাহিনী অংশের উৎকর্ষ বাড়ানোর চেষ্টা করেন। তারা প্রায় পাঁচ মিনিট লম্বা ছবিও তৈরী করেছিলেন ।
অন্যান্য চলচ্চিত্র নির্মাতারা ব্রাইটন স্কুলের এই ধ্যানধারণাগুলি গ্রহণ করেন। এদের মধ্যে ছিলেন আমেরিকার চলচ্চিত্র নির্মাতা এডউইন এস. পোর্টার। তিনি ১৯০১ সালে এডিসন উৎপাদন কারখানা র হয়ে ছবি তৈরী করতে শুরু করেন। অনেকগুলো ছোটখাটো গৌণ ছবি বানানোর পর ১৯০৩ সালে তিনি বানালেন লাইফ অফ অ্যান অ্যামেরিকান ফায়ারম্যান। এই ছবিটি আমেরিকায় নির্মিত প্রথম ছবি যাতে গল্পের প্লটের অস্তিত্ব ছিল, ঘটনাপ্রবাহ বর্ণনা ছিল, এমনকি ক্লোজ-আপের সাহায্যে খুব কাছ থেকে দেখানো হয়েছিল হাত দিয়ে ফায়ার-অ্যালার্ম বাজানো হচ্ছে। এই ছবিতে সাতটি দৃশ্য নয়টি শটের সাহায্যে বর্ণনা করা হয়েছিল। জর্জ মেলিয়েজ এর মতো তিনিও শটের মাঝখানে ডিজল্ভ সম্পাদনা রীতি ব্যবহার করতেন আর একই ঘটনা ঘনঘন ডিজল্ভ দিয়ে জুড়ে দিতেন। ঐ ১৯০৩ সালেই তিনি বানান প্রায় বারো মিনিট দৈর্ঘ্যের ছবি দ্য গ্রেট ট্রেন রবারি, যাতে মোট কুড়িটি আলাদা আলাদা শট ছিল। ছবির অন্তর্দৃশ্য ও বহির্দৃশ্য গ্রহণ করা হয়েছিল দশটি বিভিন্ন স্থানে, আর দুটি আলাদা জায়গায় দুটি আলাদা ঘটনাপ্রবাহ একই সময়ে চলছে বোঝাতে ক্রস-কাটিং সম্পাদনা রীতি অনুসরণ করা হয়েছিল।
এই গোড়ার দিকের পরিচালকরা চলচ্চিত্রভাষার কিছু প্রাথমিক অথচ অত্যন্ত গুরুত্বপূর্ণ পরিপ্রেক্ষিত আবিষ্কার করেছিলেন – যেমন, পর্দায় কোনো ব্যক্তির উপস্থিতি বোঝাতে ব্যক্তির পা থেকে মাথা পর্যন্ত পুরো শরীরটা দেখানোর কোনো দরকার নেই, শরীরের অংশবিশেষ দেখলেই কাজ চলে যায়; অথবা দুটো সম্পূর্ণ ভিন্ন প্রসঙ্গের শট পরপর জুড়ে দিলে দর্শকের কাছে প্রসঙ্গদুটি সম্পর্কিত বলে মনে হয়। চলচ্চিত্র এবং টেলিভিশনের যাবতীয় প্রক্ষেপণ কিন্তু এই নীতির উপরেই দাঁড়িয়ে – সম্পূর্ণ আলাদা আলাদা জায়গায়, সম্পূর্ণ আলাদা আলাদা সময়ে (সময়ের তফাৎ কয়েক ঘণ্টা, দিন, বা মাস হলেও) গৃহীত আলাদা আলাদা শট একসঙ্গে করে নিয়ে একটা গোটা আখ্যান বর্ণনা। দ্য গ্রেট ট্রেন রবারি ছবির দৃশ্যগ্রহণ হয়েছিল বিভিন্ন জায়গায় – যেমন অন্তর্দৃশ্যগুলো তোলার জন্য বানানো হয়েছিল সেট – টেলিগ্রাফ স্টেশন, মালগাড়ির কামরার ভিতর, আর একটা নৃত্যশালা। ছবির বহির্দৃশ্যগুলো তোলা হয়েছিল রেললাইনের ধারে পানিট্যাঙ্কির কাছে, রেললাইনের উপর, ট্রেনের উপর, আর একটা জঙ্গলে! কিন্তু ফিল্মে যখন দেখানো হল ডাকাতরা টেলিগ্রাফ স্টেশন থেকে বেরোল আর পরের দৃশ্যেই তারা পানিট্যাঙ্কির সামনে, দর্শক সঙ্গে সঙ্গে বুঝে নিতে পারল যে তারা এক্ষুনি স্টেশন থেকে বেরিয়ে এখানে এল। আবার যখন একটা দৃশ্যে ডাকাতদের মালগাড়িতে উঠতে দেখা গেল (বহির্দৃশ্য), পরমুহূর্তে তাদের গাড়ির কামরার মধ্যে দেখান হল (অন্তর্দৃশ্য), দর্শক বিশ্বাস করলেন যে সেটা একই ট্রেনের দৃশ্য।
দর্শকমনে বিশ্বাসযোগ্যতা উৎপাদনের ক্ষেত্রে চলচ্চিত্রের এই জাদুকরী ক্ষমতা হাতেকলমে প্রমাণ করে দেখানোর জন্য রুশ পরিচালক লিও কালশভ ১৯১৮ সালের আশেপাশে একটি অত্যন্ত বুদ্ধিদীপ্ত পরীক্ষা করেন, ইতিহাসে যা কালশভ এফেক্ট নামে পরিচিত। এক বিখ্যাত রুশ অভিনেতার মুখমন্ডলের ছবির মধ্যে মধ্যে তিনি কিছু অপ্রাসঙ্গিক দৃশ্য গুঁজে দিলেন – একবাটি স্যুপ, ক্রীড়ারত শিশু, কফিনে বৃদ্ধা মহিলা, এইরকম সব দৃশ্য। এরপর তিনি যখন পুরো সম্পাদিত অংশটা দর্শকদের দেখালেন, সবাই অভিনেতার প্রশংসা করতে লাগলেন – তারা ভাবলেন অভিনেতা কি অসাধারণ ক্ষুধার অভিব্যক্তি দিয়েছেন স্যুপের বাটি দেখে, আনন্দরত শিশুকে দেখে খুশি হয়েছেন আর মৃত বৃদ্ধাকে দেখে দুঃখ পেয়েছেন! আসলে কিন্তু ঐ অভিনেতার মুখমন্ডলের দৃশ্যটা ছিল বেশ কয়েক বছরের পুরোনো, আর তিনি শট দেওয়ার সময় ঐরকম কিছুই দেখেননি! শুধুমাত্র দৃশ্যগুলো পরপর জোড়া লাগিয়ে দিয়ে একসঙ্গে দেখানো হচ্ছিল বলেই দৃশ্যগুলো পরস্পর সম্পর্কযুক্ত মনে হচ্ছিল। পরবর্তীকালে অনেক মনোবৈজ্ঞানিক এবং আধুনিক চলচ্চিত্রকাররাও এই কালশভ এফেক্ট নিয়ে বহুল পরিমাণ আলোচনা করেছেন ।
চলচ্চিত্র সম্পাদনার প্রযুক্তি
অরৈখিক সম্পাদনা পদ্ধতি -র ব্যাপক প্রচলনের আগে ছবির প্রাথমিক সম্পাদনা করা হত ফিল্মের একটি পজিটিভ কপির উপর। এই কপিকে যুক্তরাষ্ট্রে বলা হত ওয়ার্কপ্রিন্ট আর যুক্তরাজ্যে কাটিং কপি। তখন ফিল্মকে হাতে করে কেটে, ফিতে দিয়ে (পরবর্তীকালে আঠা দিয়ে) জুড়তে হত। সম্পাদককে এই কাজে বিশেষভাবে দক্ষ হতে হত, কারণ একটু ভুল জায়গায় কাঁটাছেঁড়া মানেই আবার একটা নতুন পজিটিভ প্রিন্ট দরকার হয়ে পড়ত, টাকা আর সময় দুইয়েরই অপচয় ঘটত। যখন স্লাইডার আর থ্রেডিং মেশিনের আবিষ্কার হল, আর তার সঙ্গে এল মুভিওলা জাতীয় ভিউয়ার, আর কেইএম বা স্টীনবেক এর মত ফ্ল্যাটবেড যন্ত্র, তখন সম্পাদনার কাজে গতি এল আর কাজ হতে লাগল আরও সূক্ষ্ম এবং নির্ভুল। ওয়ার্কপ্রিন্ট কাটা আর জোড়ার পর একটা সন্তোষজনক যায়গায় পৌঁছলে একটা ‘এডিট ডিসিশন লিস্ট’ তৈরী করতে হত, তাতে থাকত কোথায় কতটা পরিমান কাটা আর জোড়া হয়েছে। তারপর এই তালিকা ধরে ধরে নেগেটিভগুলো কেটে নিয়ে তার কনট্যাক্ট প্রিন্ট নিয়ে তৈরী হত চূড়ান্ত প্রিন্ট, পরিভাষায় ‘আন্সার প্রিন্ট’।
বর্তমানে ডিজিটাল প্রযুক্তির উদ্ভাবন এবং ব্যাপক প্রসারের পরে এইভাবে সত্যিকারের নেগেটিভ নিয়ে কাটাকাটি করা হয়না। পুরো নেগেটিভটাই অপটিক্যাল পদ্ধতিতে স্ক্যান করে কম্পিউটার এর হার্ড ডিস্ক ড্রাইভ এর মধ্যে নিয়ে নেওয়া হয়। কম্পিউটারে ঐ ডিজিটাল কপির উপরেই চলচ্চিত্র সম্পাদক বিভিন্ন কম্পিউটার সফটওয়্যার এর সাহায্য নিয়ে (ফাইনাল কাট প্রো, প্রিমিয়ার প্রো ইত্যাদি) যাবতীয় সম্পাদনার কাজ করেন।
চলচ্চিত্র সম্পাদনায় মহিলারা
চলচ্চিত্রের ইতিহাসের প্রাথমিক যুগে সম্পাদনাকে একটা প্রযুক্তিগত বা প্রায়োগিক কাজ হিসেবেই ভাবা হত। এমনকি সম্পাদক সঙ্ঘও নিজেদের সৃজনশীল কর্মীর দল বলে দাবি করতেন না। মহিলারা তখন সাধারণত ‘সৃজনশীল’ পদে সেরকমভাবে স্বাগত ছিলেন না – পরিচালক, চিত্রগ্রাহক, বা প্রযোজক, সকলেই হতেন পুরুষ। যেহেতু সম্পাদনা সৃজনশীল কাজ হিসেবে গণ্য হতনা, তাই পুরো চলচ্চিত্র নির্মাণ প্রক্রিয়ার মধ্যে একমাত্র এই ক্ষেত্রেই মহিলাদের নিজেদের প্রমাণ করার সুযোগ ছিল। সেই যুগে অনেক মহিলা চলচ্চিত্র সম্পাদনায় নিজস্ব কৃতিত্ত্বের ছাপ রেখে গেছেন, তাদের মধ্যে উল্লেখযোগ্য ছিলেন ডেড় অ্যালেন, অ্যান বুশানস, মার্গারেট বুথ, অ্যান ভি. কোটস, আদ্রিয়ান ফ্যান, ভার্না ফিল্ডস, ব্লানচে সিউয়েল, এডা ওয়ারেন এবং আরো অনেকে ।
পোস্ট-প্রোডাকশন
এডিটর্স কাট হল সম্পাদনার প্রথম পর্যায়, একে অনেক সময় ‘এসেম্বলি কাট’ বা ‘রাফ কাট’ও বলা হয়। ছবিটা শেষ পর্যন্ত কেমন দেখতে গিয়ে দাঁড়াবে তার একটা আন্দাজ এই পর্যায়েই পাওয়া যায়। এডিটর্স কাট সচরাচর ফাইনাল কাটের তুলনায় বড় হয়। সাধারণত চিত্রগ্রহণ শুরু হওয়া থেকেই সম্পাদক তার কাজ শুরু করে দেন। সম্পাদক আর পরিচালক একসঙ্গে বসে প্রতিদিনের তোলা শটগুলো (পরিভাষায় ‘ডেইলিস’) পর্যালোচনা করেন, তার মধ্যে দিয়ে সম্পাদক বুঝে নেন পরিচালক ঠিক কী কী চাইছেন। তারপর শুটিং এর সঙ্গে সঙ্গে সম্পাদকও তার পরিমার্জনার কাজ চালিয়ে যেতে থাকেন।
পরিচালক আর সম্পাদক তাদের কাজ শেষ করার পরেও অনেকসময় প্রযোজকদের তরফ থেকে ছবিতে কিছু কাটছাঁট করা হয়। এই নিয়ে পরিচালক ও প্রযোজকের মধ্যে বিবাদের বহু নিদর্শন আছে, এমনকি এই কারণে অনেক পরিচালক ছবি থেকে নিজের নাম তুলেও নিয়েছেন। আবার অনেক সময় একটি বা দুটি প্রেক্ষাগৃহে আলাদা করে ডিরেক্টর্স কাট রিলিজ করা হয়।
মন্তাজের পদ্ধতি
মন্তাজ হল একটি বিশেষ ধরনের সম্পাদনা পদ্ধতি। মূল ফরাসী ভাষায় এই শব্দের অর্থ হল সমাবেশ বা একত্রিত করা। দেশ-কাল সাপেক্ষে শব্দটি অন্তত তিন ধরনের অর্থ বহন করে। ফরাসী চলচ্চিত্র-এ মন্তাজ শব্দটি আক্ষরিক অর্থেই ব্যবহৃত হয়, অর্থাৎ সম্পাদনার ফরাসী প্রতিশব্দই হল মন্তাজ। ১৯২০ র সোভিয়েত চলচ্চিত্র-এ মন্তাজ শব্দটি সম্পূর্ণ অন্য একটি অর্থ নির্দেশ করে। এককভাবে আলাদা আলাদা অর্থবোধক বেশ কিছু শট পাশাপাশি রেখে জুড়ে দিলে যদি পুরোটা মিলিয়ে একটা সম্পূর্ণ আলাদা অর্থ বহন করে, তবে সেই সম্পাদনা পদ্ধতিকে মন্তাজ বলা হয়। আর চিরায়ত হলিউড চলচ্চিত্র-এর যে অংশে অল্প সময়ের মধ্যে ছবির কাহিনীর বেশ কিছু অংশ সংক্ষেপ করে বলে দেওয়া হয়, তাকে বলা হয় মন্তাজ সিকোয়েন্স।
মন্তাজ তত্ত্বের প্রাথমিক প্রবক্তাদের মধ্যে অগ্রগণ্য ছিলেন সোভিয়েত নির্মাতা লিও কালশভ এবং সের্গেই আইজেনস্টাইন। কালশভ মনে করতেন চলচ্চিত্রের মূল সত্তাই হল সম্পাদনা। যেভাবে ইঁটের পরে ইঁট সাজিয়ে বাড়ি তৈরী করতে হয়, সেইভাবেই শটের পরে শট সাজিয়ে ছবিকে নির্মাণ করতে হয়। তার বিখ্যাত পরীক্ষার সাহায্যে তিনি দেখান, কেমন করে পরপর জোড়া শটের পূর্বাপর সম্বন্ধটা দর্শকরা নিজে থেকেই অনুমান করে নেন। আইজেনস্টাইন আবার এই ব্যাপারে কিছুটা ভিন্নমত পোষণ করতেন। তিনি ভাবতেন শুধুমাত্র এই সম্বন্ধ তৈরীই মন্তাজের একমাত্র উদ্দেশ্য হতে পারেনা। তিনি পরস্পর সম্পর্কহীন শটও পরপর দেখিয়ে, দর্শককে একরকম ধাক্কা দিয়ে, তাদের সঙ্গে সরাসরি যোগাযোগের চেষ্টা করতেন। তার এই চলচ্চিত্রভাবনার উজ্জ্বল নিদর্শন হল তারই নির্দেশিত ছবি ব্যাটেলশিপ পটেমকিন(১৯২৫)।
হলিউডের ছবিতে মন্তাজ সিকোয়েন্সের এরকম কোনও প্রতীকী তাৎপর্য্য থাকে না, প্রধানত কাহিনীকে দ্রুত এগিয়ে নিয়ে যাওয়ার জন্যই তা’ ব্যবহার করা হয়। যেমন ১৯৬৮ সালে নির্মিত ২০০১: আ স্পেস অডিসি ছবিতে মানুষের বিবর্তন দেখান হয়েছিল। আবার ১৯৭৬ সালের রকি ছবিতে একজন ক্রীড়াবিদ কীভাবে প্রশিক্ষণের সঙ্গে সঙ্গে আরও উন্নত হয়ে উঠছেন সেটা বোঝাতে এইরকম বিন্যাস ব্যবহার করা হয়।
কন্টিন্যুইটি সম্পাদনা এবং তার বিকল্প
চলচ্চিত্ৰ যে সবসময় ঘটনার পারম্পর্য মেনে তোলা হয়, তা একেবারেই নয় – কলাকুশলীদের এবং অন্যান্য পরিস্থিতিগত সুবিধা অনুযায়ী কোন শট কখন নেওয়া হবে সেটা স্থির করা হয়। এই রকম ক্ষেত্রে ‘কন্টিন্যুইটি’ বা অবিচ্ছেদ্যতা বজায় রাখা একটি খুবই গুরুত্ত্বপূর্ণ ব্যাপার। একটি শটে অভিনেতার জামার একটা বোতাম খোলা থাকলে সেই একই সময়ের অন্য শটেও যেন সেই বোতামটিই খোলা থাকে, অথবা টেবিলের ওপর সাজানো কোনো সামগ্রী যেন শটবিশেষে স্থানান্তরিত না হয়ে যায়, সেটা খেয়াল রাখতে হয়। সম্পাদককেও এই অবিচ্ছেদ্যতা মাথায় রেখেই সম্পাদনার কাজ করতে হয়। ‘স্ক্রিপ্ট সুপারভাইজার’ এই বিষয়গুলোর একটা তালিকা তৈরী করে সম্পাদককে দেন। প্রয়োজনে সম্পাদক ইচ্ছে করে অবিচ্ছেদ্যতা ভঙ্গ করে বিশেষ অর্থ তৈরী করতে পারেন।